Η επίδραση της διατροφής στην περιφερική αρτηριακή νόσο
Creators: name: Αλεξανδρής, Κωνσταντίνος Δημητρίου
Publisher: name: Aristotle University of Thessaloniki
Year: 2022
Subjects: Διατροφή
Περιφερική αρτηριακή νόσος
Αθηροσκλήρυνση
Diet
Peripheral arterial disease
Atherosclerosis

description: Η περιφερική αρτηριακή νόσος (ΠΑΝ) είναι η τρίτη σε συχνότητα αθηροσκληρωτική νόσος μετά από το έμφραγμα του μυοκαρδίου και το αγγειακό εγκεφαλικό, επηρεάζοντας τουλάχιστον 200 εκατομμύρια ανθρώπους στον κόσμο. Παρατηρείται μια αύξηση των περιστατικών με ΠΑΝ τα τελευταία χρόνια, ως αποτέλεσμα της παγκόσμιας αύξησης του πληθυσμού, του αυξημένου προσδόκιμου ζωής, της αύξησης του αριθμού των διαβητικών ασθενών και της αύξησης του αριθμού των καπνιστών στις αναπτυσσόμενες κυρίως χώρες. Οι κυριότεροι παράγοντες κινδύνου για ανάπτυξη ΠΑΝ είναι η δυσλιπιδαιμία, η υπέρταση, ο σακχαρώδης διαβήτης, η παχυσαρκία, το κάπνισμα, η έλλειψη άσκησης, η ηλικία, η κληρονομικότητα, η εθνικότητα και το φύλο. Η αθηροσκλήρυνση αποτελεί την κύρια αιτία της βλάβης των αρτηριών στην ΠΑΝ, με την φλεγμονή, το οξειδωτικό στρες και την γενετική προδιάθεση να αποτελούν τους κύριους μηχανισμούς που εμπλέκονται στην παθογένεσή της. Στην παρούσα εργασία εξετάζεται η επίδραση της διατροφής στην ανάπτυξη και εξέλιξη της ΠΑΝ. Η εργασία είναι βιβλιογραφική, αντλήθηκαν δεδομένα από ελληνικά και ξενόγλωσσα συγγράμματα και από έγκυρες διαδικτυακές πηγές. Η διατροφή διαδραματίζει σημαντικό ρόλο σε όλα τα στάδια εξέλιξης της ΠΑΝ, επηρεάζοντας πολλούς από τους παράγοντες κινδύνου (δυσλιπιδαιμία, υπέρταση, σακχαρώδης διαβήτης, παχυσαρκία). Τα αποτελέσματα δείχνουν ότι η κατανάλωση φρούτων και λαχανικών, φυτικών ινών, πολυακόρεστων λιπαρών, πρωτεϊνών, βιταμινών και ιχνοστοιχείων καθώς και η μεσογειακή διατροφή ασκούν προστατευτικό ρόλο έναντι της ανάπτυξης ΠΑΝ. Αντίθετα, η κατανάλωση κορεσμένων λιπαρών, χοληστερόλης, κρέατος, νατρίου και η ανεπάρκεια πρωτεϊνών βιταμινών και ιχνοστοιχείων αυξάνουν τον κίνδυνο ανάπτυξης ΠΑΝ. Το ενδεδειγμένο για τον κάθε ασθενή διαιτολόγιο απαιτεί συνεργασία ιατρών, διατροφολόγων και του ίδιου του ασθενούς.
description: Peripheral arterial disease (PAD) is the third most common atherosclerotic disease after myocardial infarction and stroke, affecting at least 200 million people worldwide. There has been an increase in cases of PAD in recent years, as a result of global population growth, increased life expectancy, an increase in the number of diabetics and an increase in the number of smokers in developing mainly countries. The main risk factors for developing PAD are dyslipidemia, hypertension, diabetes, obesity, smoking, lack of exercise, age, heredity, ethnicity and gender. Atherosclerosis is the main cause of arterial damage in PAD, with inflammation, oxidative stress and genetic predisposition being the main mechanisms involved in its pathogenesis. In the present essay, the effect of diet on the development and evolution of PAD is examined. The essay is bibliographic, data were extracted from Greek and foreign language books and from valid internet sources. Nutrition plays an important role in all stages of the development of PAD, affecting many of the risk factors (dyslipidemia, hypertension, diabetes, obesity). The results show that the consumption of fruits and vegetables, fiber, polyunsaturated fats, proteins, vitamins and minerals as well as the Mediterranean diet play a protective role against the development of PAD. In contrast, the consumption of saturated fats, cholesterol, meat, sodium and the deficiency of proteins, vitamins and minerals increase the risk of developing PAD. The appropriate diet for each patient requires the cooperation of doctors, nutritionists and the patient himself.
description: Σε συνεργασία με: Ιατρικής (Δημοκρίτειο Πανεπιστήμιο Θράκης), Πολιτικών Μηχανικών T.E. (Αλεξάνδρειο Τ.Ε.Ι. Θεσσαλονίκης)